94 



de Flokke af Krager, jeg kunde faa Øje paa, for at se, om der 

 var Indblanding af Sortkrageblod, hvad jeg dog aldrig saa. 



I 1916 saa jeg fra først i Marts og Aaret igennem Sortkrage 

 i Skoven, paa Marken og i Køkkenhaven; jeg saa den flyve og 

 gaa sammen med en Graakrage, og ofte var jeg den ganske 

 nær. Trods mine Anstrengelser lykkedes det mig ikke at finde 

 dens Rede i Skoven, men da den holdt til her i hele Yngletiden, 

 var det vel udenfor Tvivl, at den ynglede der. 



I 1917 saa jeg Sortkragen første Gang 31 Januar, og hele 

 Foraaret igennem saas den jævnligt; i April, Maj, Juni traf jeg 

 den ofte, men altid kun den ene. Den havde sit Jagtdistrikt 

 paa et bestemt Sted, kom inde fra Skoven, fløj ned over Køkken- 

 haven og ned til Stranden. I Juni saa jeg den flyve med Føde 

 i Næbbet, saa der var ingen Tvivl om, at den ynglede, men 

 den og de andre Krager havde Rede i nogle høje Ege, hvor- 

 under der var tæt og høj Bøgeopvækst, saa det var mig umu- 

 ligt at se op i Egetoppene. Jeg ventede imidlertid at se et 

 Kuld Bastarder, og blev derfor noget skuff"et, da jeg 28 Juni saa 

 den sorte Krage gaa paa Marken med 4 — 5 Unger, af hvilke 

 ingen, efter hvad jeg kunde se, havde mindste Antydning af 

 Sortkragetendenser — noget, som iøvrigt gentog sig i 1918. 

 Senere saa jeg jævnligt Familien, og det var ganske morsomt at 

 iagttage, hvorledes den stadig holdt sig paa det samme Sted, paa 

 en Mark Vest for Sanatoriet, medens den Kragefamilie, hvis Unger 

 var bleven udrugede paa Sanatoriet, holdt til nede i Parken og 

 Køkkenhaven; de to Familier mødtes dog en Gang imellem og 

 gik sammen. I Aarets sidste Maaneder saa jeg jævnlig Sortkragen. 



Af det ovenstaaende mener jeg da at kunne slutte, at der i 

 Skoven her yngler en Sortkrage — men ogsaa kun en — 

 parret med en Graakrage, at den er Standfugl, bliver her hele 

 Vintren, og at dens Afkom, i hvert Tilfælde i nogle Aar, bliver 

 normale Graakrager. Forskellige Træk lader mig formode, at 

 Sortkragen er en Hun. 



I 1919 kom der lidt Nyt til; i Vinter- og Foraarsmaanederne 

 saa jeg jævnligt Sortkragen. 4 Maj fløj der en sammen med en 

 Graakrage over Inddæmningen og derfra ind i Skoven; det var 

 øjensynligt et Par. Men nu begyndte der at tales om 2 Sort- 

 krager ; nogle af Patienterne paa Sanatoriet, som jeg havde bedt 

 om paa deres Spadsereture se efter Sortkragens Rede, paastod, 

 at der var 2, og 9 Maj fik jeg Vished herfor, idet jeg i Ind- 



